*Барилга, Хот байгуулалтын сайдын … оны …-р сарын …-ны өдрийн ... дугаар тушаалын зургаадугаар хавсралт*

УНДНЫ УСЫГ ХАЛДВАРГҮЙЖҮҮЛЭХЭД ХЭРЭГЛЭХ

БОДИСЫГ ХУДАЛДАН АВАХ, ТҮҮНИЙГ ХАДГАЛАХ ЗААВАР

**Нэг. Хамрах хүрээ**

* 1. Төвлөрсөн ус хангамжийн системийн ундны усны халдваргүйжүүлэлтэнд

хэрэглэх бодисыг худалдан авах, хадгалах үйл ажиллагааг зохицуулахад энэхүү зааврын зорилго оршино.

* 1. Химийн хорт болон аюултай бодисыг үйлдвэрлэх, хадгалах, тээвэрлэх,

худалдах, ашиглах, устгах тухай нийтээр дагаж мөрдөх хууль, норм ба дүрэм, журам, стандартын шаардлагад энэхүү заавар нийцсэн байна.

 1.3 Хэрэглэх химийн бодисын хэрэглээний судалгаа, зарлага, тайлан мэдээг тогтоосон журмын дагуу гаргаж, байгууллагын удирдлагад тайлагнана.

**Хоёр: Ерөнхий зүйл**

2.1 Ундны усны халдваргүйжүүлэлтэнд дараах бодисууд хэрэглэгдэнэ.

2.1.1 Кальцийн гипохлорит (нунтаг, үрлэн хэлбэртэй, 60–70 %-ийн

идэвхитэй)

* + 1. Хлорын шохой (кальцийн гидроксид, кальцийн хлорид болон

кальцийн гипохлоритын холимог, цагаан өнгөтэй, нунтаг, 20–30% -ийн идэвхитэй)

* + 1. Хлорамин – Т (нунтаг, үрлэн хэлбэртэй, 25–50 %-ийн

идэвхитэй)

* + 1. Натрийн гипохлорит (10–18 %-ийн идэвхитэй уусмал)
		2. Хоолны давс (Монгол улсад хүчин төгөлдөр мөрдөгдөж буй

хоолны давсны шаардлагын стандартад нийцсэн, иоджуулаагүй байх)

**Гурав: Худалдан авалт**

Ундны усны халдваргүйжүүлэлтэнд хэрэглэх зорилгоор худалдан авч буй бодис нь:

* + 1. Монгол улсын болон олон улсын үйлдвэрлэлийн гарал үүслийн гэрчилгээтэй байх
		2. Улсын бүртгэлд бүртгэгдсэн байх
		3. Үйлдвэрлэсэн болон дуусах хугацаа нь тодорхой байх
		4. Найдвартай, өргөн хүрээний үйлчилгээтэй болох нь тогтоогдсон байх
		5. Хүн амьтан, байгаль орчинд аюулгүй, амархан задардаг байх
		6. Сав, баглаа, хаяг, шошго нь шаардлага хангасан байх
		7. Хэрэглэх тун хэмжээ, үйлчлэх болон хэрэглэх хүрээ нь тодорхой бичигдсэн байх
		8. Хэрэглэх арга, технологи, аюулгүй ажиллагааны заавар нь Монгол, Англи хэл дээр ойлгомжтой бичигдсэн байх
		9. Холбогдох төр захиргааны төв байгууллагуудын шийдвэрээр тухайн жилд хэрэглэх бодисын жагсаалтанд орсон байх зэрэг шаардлагуудыг хангасан байна.
	1. Тухайн бодисын химийн найрлага, хлорт нэгдлийн идэвхийг тодорхойлуулж, ундны усны халдваргүйжүүлэлтэнд хэрэглэхийг зөвшөөрсөн мэргэжлийн хяналтын улсын байцаагчийн дүгнэлт гаргуулсан байна.
	2. Ус хангамжийн байгууллага нь ундны усны халдваргүйжүүлэлтэнд хэрэглэх химийн бодис импортлох, худалдан авах, ашиглах зөвшөөрлийг холбогдох эрх бүхий байгууллагаас авсан байна.
	3. Нийлүүлэгч байгууллагуудтай гэрээ байгуулсан байна.

**Дөрөв: Хадгалалт**

* 1. Байгаль орчин, эрүүл мэнд, онцгой байдлын асуудал эрхэлсэн төр захиргааны төв байгууллагын баталсан хамт хадгалах, тээвэрлэхийг хориглосон химийн бодисын жагсаалтыг мөрдөнө.
	2. Химийн бодистой харьцаж ажилладаг ажилтанг аюулгүй ажиллагааны сургалтанд хамруулж гэрчилгээ, батламж олгосон байх бөгөөд сургалтанд хамрагдаагүй хүнийг химийн бодистой харьцаж ажиллахыг хориглоно.
	3. Химийн бодис хадгалах агуулах нь зориулалтын, тухайн бодисын хор, аюулгүйн лавлагаанд заагдсан нөхцөл, шаардлагыг хангасан байна.
	4. Химийн бодисын агуулах нь оршин суугчдаас хол, үерт автахааргүй байршилтай, далан, хамгаалалтын сувагтай, галд тэсвэртэй материалаар хийгдсэн, нарны гэрэл шууд тусахаас хамгаалагдсан, харанхуй, сэрүүн, чийггүй, бат бөх цонх, хаалгатай, шал нь бүрэн цутгамал, тэгш гадаргуутай байна.
	5. Химийн бодис хадгалах байр агуулах нь болзошгүй аюул, ослын үед ашиглах зориулалтын гал унтраах багаж, хэрэгсэл, хор саармагжуулах бодис, стандартын шаардлага хангасан хүн нэг бүрийг хамгаалах хэрэгсэлээр хангагдсан байна.
	6. Химийн бодисын нэг агуулахад байх бодисын хэмжээ нь тогтоосон хэмжээнээс ихгүй байна. Энэхүү байр нь цэвэр, бохир усны холболттой, агааржуулалтын системтэй байна.
	7. Бодисыг хүний нүдний түвшингээс дээш өндөртэй тавиурт байрлуулахыг хориглох бөгөөд гулсахаас сэргийлж хаалт хийж өгнө.
	8. Химийн бодисыг шалан дээр хураах үед хүн явах зай, гарцыг гаргаж өгнө.
	9. Дэгдэмхий, хурц үнэртэй бодисыг шаардлага хангахуйц агааржуулалтын системтэй өрөөнд хадгална.
	10. Химийн бодисын агуулахад асгарч гоожсон, эвдэрхий сав, баглаа боодолтой бодис хадгалахыг хориглоно.
	11. Химийн бодисын агуулахад ил гал гаргахыг хориглоно.
	12. Агуулахад хадгалж буй химийн бодисын хор, аюулын шинжээс хамааруулан анхааруулах тэмдэг, санамжийг гадна ба дотор талд, ил тод байрлуулна.
	13. Химийн бодисын агуулах нь гаднын хүн үл нэвтрэх цоожтой, харуул манаатай, онцгой аюултай бодисын агуулах нь хяналтын системтэй, тухайн хариуцагч этгээдийн хувийн тэмдэг бүхий лацаар битүүмжлэгдсэн байна.
	14. Агуулахад хадгалж буй бодисын ангилал, нэр төрөл, тоо хэмжээг тусгасан байнгын бүртгэлтэй байх бөгөөд бүртгэл хөтлөлтөнд зориулалтын маягт дэвтэр хэрэглэнэ.
	15. Химийн бодисын агуулахад хүнсний зүйл хадгалах, хэрэглэхийг хориглоно.
	16. Кальцийн гипохлорит, хлорын шохой, натрийн гипохлоритыг сэрүүн, харанхуй, хуурай, агааржуулалттай байранд химийн зэврэлт ордоггүй материалаар хийгдсэн сав (жишээлбэл: хуванцар, керамик, бараан өнгийн шил ) – нд хадгална.
	17. Натрийн гипохлоритын уусмалыг хөлдөхөөс сэргийлж + 50С – аас доошгүй температуртай орчинд хадгална.
	18. Хлорт нэгдлийн идэвхит хлорын агууламжийг тогтмол хугацаанд буюу улиралд 1 – ээс доошгүй удаа хянуулж, бүртгэл хөтөлсөн байна.
	19. Хоолны давсыг сэрүүн, хуурай, агааржуулалттай байранд хүнсний зориулалттай бүтээгдэхүүн хадгалахад зориулагдсан, сайтар таглагддаг сав, баглаанд хадгална.
	20. Хадгалж буй саванд хаягжуулалт хийж, агууламжийг нь тэмдэглэсэн байх бөгөөд хадгалж буй байр агуулахыг битүүмжилж цоожилсон байна.

**Тав: Хяналт:**

* 1. Байгууллагын дотоод хяналтыг хэрэгжүүлэх нийтлэг журмын дагуу энэхүү зааварт хяналт тавина.

**Ашигласан материал:**

ДЭМБ болон УСУГ-аас эрхлэн гаргасан “Ундны усны аюулгүй байдлын төлөвлөгөөг хангахад чиглэгдсэн дүрэм, зааврын эмхэтгэл” УБ 2016 он